section_heading: I.        Lokacija
paragraph_text: Samostanski kompleks je smješten na otoku Badija, općina Korčula, županija Dubrovačko –neretvanska, Republika Hrvatska. Badija je mali otok smješten u istočnom djelu pelješkog kanala, između otoka Korčule i poluotoka Pelješca u blizini grada Korčule. Badija je najveći i najljepši otok Korčulanskog arhipelaga i smješten je na oko jednu milju istočno i na dvadeset minuta plovidbe čamcem od grada Korčule. Površina mu je oko 1km<sup>2</sup> i prekriven je gustom makijom i šumom borova, čempresa i maslina.